
ДИРЕКЦИЯ „ФИНАНСОВО - СЧЕТОВОДНИ ДЕЙНОСТИ, БЮДЖЕТ, ЧОВЕШКИ РЕСУРСИ И МЕСТНИ ДАНЪЦИ И ТАКСИ”
Данъчна кампания – 2012 г..

Какво трябва да знаем? Задължения, срокове и санкции
I. Дирекция „ФСД, Б, ЧР И МДТ” приема и обработва декларации във връзка със Закона за местните данъци и такси. Данъчно задължените лица следва да подават следните видове декларации:
1. Декларация по чл.14 от Закона за местните данъци и такси за облагане с данък върху недвижимите имоти.  

Декларацията се подава от данъчно задължените лица по Закона за местните данъци и такси, а това са:

· собствениците  на облагаеми недвижими имоти и лицата, на които е предоставено правото на управление върху имоти - държавна и общинска собственост

· вещноправните ползватели и концесионерите, когато върху имота е учредено вещно право на ползване/концесия 

· собственикът на сграда, построена върху държавен или общински поземлен имот  -  за поземления имот

      Подадената декларация от един съсобственик, съответно ползвател, ползва останалите съсобственици и ползватели.

       Декларация се подава при:

· придобиване  на недвижим имот, вкл. предоставяне на право на управление върху държавен/общински имот 

· учредяване на право на ползване/концесия върху недвижим имот 

· промяна на  декларирано обстоятелство, което има значение за определяне на данъка
Декларацията се подава в :

· двумесечен срок от придобиването на облагаем недвижим имот, вкл. предоставяне на право на управление  или  учредяване на право на ползване/ концесия върху такъв имот, съответно от промяна на обстоятелство, което има значение за определяне на данъка

Съобразно подадените данни в декларацията се определя данъчната оценка на имота и въз основа на нея съответно дължимият данък недвижими имоти и такса битови отпадъци.

      За 2012г. по отношение на данъка върху недвижимите имоти се запазва същия размер който беше и през 2011г., а именно 1,5 промила върху данъчната оценка на имота. Данъкът върху недвижимите имоти се плаща на две равни вноски в следните срокове – от 01.03.2012 г. до 30 юни и до 30 октомври на годината, за която е дължим. На предплатилите целия данък за годината в срока от 01.03. до 30.04. се прави отстъпка в размер на 5%. За имоти които са основно жилище данъка се изчислява с 50 % намаление, а за имоти които са основно жилище на лица с намалена работоспособност от 50 до 100 на сто данъка се определя със 75 на сто намаление. 

Който не подаде декларация по чл.14, не я подаде в срок, както и не посочи или невярно посочи данни или обстоятелства, водещи до определяне на данъка в по-малък размер или до освобождаване от данък, се наказва с глоба в размер от 10 до 400 лв., а юридическите лица - с имуществена санкция в размер от 500 до 3000 лв., ако не е предвидено по-тежко наказание.
2. Декларация по чл. 32, ал. 1 от Закона за местните данъци и такси за облагане  с  данък  върху  наследствата. 

Декларацията се подава  при смърт на физическо лице и откриване на наследство, като 
данъчнозадължени лица са наследниците по закон или завещание. Декларацията се подава от наследниците, заветниците или техни законни представители. 
· Декларацията се подава в срок от 6-месеца от откриване на наследството. За наследник или заветник, който не е съпруг, низходящ, родител, брат или сестра, 6-месечният срок започва да тече от узнаването, че наследството е открито. Подадената в срок декларация от един наследник ползва и другите наследници.
· Декларацията за данък наследство се подава в общината по последното местожителство на наследодателя, а ако последният е имал местожителство в чужбина - по местонахождение на по-голямата част от имуществото му в страната. Тя се подава лично или чрез упълномощен представител.
· Данъкът се определя и съобщава на всеки наследник или заветник поотделно по реда на Данъчно – осигурителния процесуален кодекс.
· Размерите на данъка върху наследствата за 2012г. са съответно:

· за братя и сестри и техните деца – 0,4 на сто за наследствен дял над 250 000 лв.

· за лица, извън посочените по горе – 3,3 на сто за наследствен дял над 250 000 лв.

· Данъкът се плаща в двумесечен срок от връчването на съобщението

· Наследник, заветник или техен законен представител, който не подаде декларация по чл.32, не я подаде в срок, не декларира или невярно декларира получено по наследство имущество, се наказват с глоба от 10 до 500 лв.

3. Декларация  по чл. 49, ал. 3 от ЗМДТ за облагане  с  данък  при придобиване  на имущества. 

Декларацията се подава от :
· приобретателят на имуществото /надарения /

· прехвърлителят или двете страни едновременно, ако е уговорено изрично  

· прехвърлителят, когато приобретателят е в чужбина

Не се подава декларация за придобитите по дарение имущества между роднини по права линия и съпрузи.  

Не се подава декларация при безвъзмездно прехвърляне на имущества, когато прехвърлянето е в изпълнение на задължение, произтичащо от закон или въз основа на акт на Министерския съвет за безвъзмездно предоставяне на имущества на инвеститори по приоритетни инвестиционни проекти.

Декларацията се подава в случаите на безвъзмездно придобиване на имущества, с изключение на недвижими имоти, ограничени вещни права върху тях и моторни превозни средства, в двумесечен срок от придобиването им в общината по постоянния адрес, съответно седалището на данъчно задълженото лице.  
Лицата, които нямат постоянен адрес, подават декларация по настоящия си адрес.  

· За неподаване на декларация в законоопределения срок на виновните лица се налага глоба в размер от 20 до 200 лв., а на юридическите лица и едноличните търговци - имуществена санкция в размер от 100 до 500 лв.

· Размерите за данъка при дарение на имуществото на имуществото за 2012 година са съответно:
а) 0,4 на сто – при дарение между братя и сестри и техните деца;

б) 3,3 на сто –при дарение между лица, извън посочените в буква „а”

· При възмездно придобиване на имущество данъкът е в размер на 2 на сто въху оценката на прехвърляното имущество, а при замяна – върху оценката на имуществото с по – висока стойност.

4. Декларация  по чл. 54, ал. 1  от Закона за местните данъци и такси  за притежаван лек автомобил. 

Декларация за притежаван лек автомобил се подава при придобиване на лек автомобил или при настъпване на обстоятелство, представляващо основание за ползване на данъчно облекчение или за освобождаване от данък. Не се подава декларация при кражба и унищожаване на лек автомобил. 

· Декларацията се подава от собствениците на леки автомобили, регистрирани за движение по пътната мрежа в Република България. Когато лекият автомобил принадлежи на няколко лица, декларация се подава от единия от съсобствениците, като се вписват  данните за другите съсобственици.
· Декларацията се подава в двумесечен срок от придобиването на лек автомобил или от настъпването на обстоятелство, представляващо основание за ползване на данъчно облекчение или за освобождаване от данък, с изключение на горепосочените случаи. Когато се придобива лек автомобил, който не е регистриран за движение в страната,  двумесечният срок започва да тече от датата на регистрацията за движение. Декларацията се подава пред общината по постоянния адрес, съответно седалището на собственика. Когато собственикът няма постоянен адрес или седалище на територията на страната, декларацията се подава пред общината по регистрацията на лекия автомобил.
· Данъкът върху превозните средства за 2012г. се заплаща на две равни вноски в следните срокове: от 1 март до 30 юни и до 30 октомври на годината. На предплатилите от 1 март до 30 април за цялата година се прави отстъпка от 5 %.

· За превозните средства, придобити или регистрирани през текущата година, данъкът върху превозните средства се заплаща в двумесечен срок от придобиването, съответно от регистрацията им за движение .
· При подаване на декларацията следва да представите документ за платен данък при придобиване на декларираното превозно средство.

· За неподаване на декларация в законоопределения срок на виновните лица се налага глоба в размер от 20 до 200 лв., а на юридическите лица и едноличните търговци - имуществена санкция в размер от 100 до 500 лв.
5. Декларация  по  чл. 54, ал. 1  от  ЗМДТ за притежавано  пътно  превозно  средство, без леки автомобили. 

Декларацията се подава при придобиване на пътно превозно средство, с изключение на леки автомобили или при настъпване на обстоятелства, представляващи основания за ползване на данъчно облекчение или за освобождаване от данък. 
· Декларацията се подава от собствениците на пътни превозни средства, регистрирани за движение по пътната мрежа в Република България. Когато пътното превозно средство принадлежи на няколко лица, декларация може да подаде единият от съсобствениците, като задължително се вписват данните за другите съсобственици. 

· Декларацията се подава в двумесечен срок от придобиването на пътното превозно средство или от настъпването на обстоятелство, представляващо основание за ползване на данъчно облекчение или за освобождаване от данък, с изключение на горепосочените случаи. Когато се придобива ПС, което не е регистрирано за движение в страната, двумесечният срок започва да тече от датата на регистрацията за движение. 

· Декларацията се подава в общината по постоянния адрес, съответно седалището на собственика. Когато собственикът няма постоянен адрес или седалище на територията на страната, декларацията се подава пред общината по регистрацията на превозното средство. 

· Данъкът върху превозните средства се заплаща на две равни вноски в следните срокове: от 1 март до 30 юни и до 30 октомври на годината, за която е дължим, освен ако в закона е предвиден друг срок за съответната година. На предплатилите от 1 март до 30 април за цялата година се прави отстъпка от 5 %. За превозните средства, придобити или регистрирани през текущата година данъкът върху превозните средства се заплаща в двумесечен срок от придобиването, съответно от регистрацията им за движение. 

               При подаване на декларацията следва да представите документ за платен данък при придобиване на декларираното превозно средство.
· За неподаване на декларация в законоопределения срок на виновните лица се налага глоба в размер от 20 до 200 лв., а на юридическите лица и едноличните търговци - имуществена санкция в размер от 100 до 500 лв.
6. Декларация  по чл. 54, ал. 1 от ЗМДТ за  притежавано  въздухоплавателно  средство. 

· Декларация за притежавано въздухоплавателно средство се подава при придобиване на въздухоплавателно средство или при настъпване на обстоятелство, представляващо основание за ползване на данъчно облекчение или за освобождаване от данък. Не се подава декларация при кражба и унищожаване на въздухоплавателно средство.

· Декларацията се подава от собствениците на въздухоплавателни средства, вписани в Регистъра на гражданските въздухоплавателни средства в Република България. Когато въздухоплавателното средство принадлежи на няколко лица, декларация се подава от единия от съсобствениците, като задължително се вписват данните на другите съсобственици. 

· Декларацията се подава в двумесечен срок от придобиването на въздухоплавателно превозно средство или от настъпването на обстоятелство, представляващо основание за ползване на данъчно облекчение или за освобождаване от данък, с изключение на горепосочените случаи.             

· Декларацията се подава пред общината по постоянния адрес, съответно седалището на собственика. Когато собственикът няма постоянен адрес или седалище на територията на страната, декларацията се подава пред  общината по регистрация на въздухоплавателното средство.

Данъкът върху превозните средства се заплаща на две равни вноски в следните срокове:  от 1 март до 30 юни и до 30 октомври на годината, за която е дължим, освен ако в закона е предвиден друг срок за съответната година. На предплатилите от 1 март до 30 април за цялата година се прави отстъпка от 5 %. 

             За въздухоплавателните средства, придобити през текущата година, данъкът се заплаща в двумесечен срок от придобиването. 

            При прехвърляне на собствеността на въздухоплавателно средство новият собственик не заплаща данъка за текущата година, ако предишният собственик го е платил за времето до края на годината.

            При подаване на декларация следва да представите документ за платен данък при придобиване на декларираното въздухоплавателно средство.

· За неподаване на декларация в законоопределения срок на виновните лица се налага глоба в размер от 20 до 200 лв., а на юридическите лица и едноличните търговци - имуществена санкция в размер от 100 до 500 лв.

7. Декларация  по  чл. 54, ал. 1  от  ЗМДТ за  притежавано  плавателно средство. 

Декларация за притежавано плавателно средство се подава след придобиването му или след настъпване на обстоятелство, представляващо основание за ползване на данъчно облекчение или за освобождаване от данък. Не се подава декларация при кражба и унищожаване на плавателно средство. 
· Декларацията се подава от собствениците на плавателни средства, вписани в регистрите на българските пристанища. Когато плавателното средство принадлежи на няколко лица, декларация може да се подаде от единия от съсобствениците, като задължително се вписват данните на другите съсобственици.

· Декларацията се подава в двумесечен срок от придобиването на плавателно средство или от настъпването на обстоятелство, водещо да ползване на данъчно облекчение или до освобождаване от данък, с изключение на горепосочените случаи. Декларацията се подава в общината по постоянния адрес, съответно седалището на собственика. Когато собственикът няма постоянен адрес или седалище на територията на страната, декларацията се подава пред общината по регистрацията на плавателното средство.
· Дължимият данък се заплаща на две равни вноски в следните срокове: от 1 март до 30 юни и до 30 октомври на годината, за която е дължим, освен ако в закона е предвиден друг срок за съответната година. На предплатилите от 1 март до 30 април за цялата година се прави отстъпка от 5 %.

· Размерите на данъците върху превозните средства за 2012г са същите както и през 2011г.           
           При придобиване на плавателно средство през годината дължимият данък върху  превозните средства се заплаща в двумесечен срок от придобиването.  

           При подаване на декларацията следва да представите документ за платен данък при придобиване на декларираното превозно средство.

· За неподаване на декларация в законоопределения срок на виновните лица се налага глоба в размер от 20 до 200 лв., а на юридическите лица и едноличните търговци - имуществена санкция в размер от 100 до 500 лв.
8. Декларация се подава на основание чл. 61н от Закона за местните данъци и такси  от физически лица, включително еднолични търговци, извършващи дейности, доходите от които се облагат с патентен данък.       

Декларацията се подава  когато декларирате обстоятелства, свързани с определянето на патентен данък, ако отговаряте едновременно на следните условия:

· извършвате дейност посочена в приложение № 4  на ЗМДТ;

· оборотът Ви за предходната година не превишава 50 000 лв.; 

· не сте регистриран по ЗДДС, с изключение на регистрация за вътреобщностно придобиване по чл. 99 и чл. 100, ал. 2 от същия закон.

· Когато през течение на годината се променят обстоятелствата, въз основа на които сте определили патентния данък. 

Декларацията можете да подадете:

· лично или чрез упълномощено лице;

· по пощата с обратна разписка.

Декларацията  се подава в:

· общината, на територията на която се намира обектът, в който се извършва патентната дейност;

· общината, където е постоянният адрес на физическото лице, включително едноличния търговец – когато дейността не се извършва в обект или не се извършва от постоянно място;

· общината, където е постоянният адрес на пълномощника, когато декларацията се подава от пълномощник на чуждестранно физическо лице; 

Декларацията за определянето на патентния данък се подава в срок: 

· до 31 януари на годината, за която се подава декларация

· непосредствено преди започване на дейността, когато дейността започва след 31 януари.

· За всички промени в обстоятелствата, включително при прекратяване на патентна дейност - в 7-дневен срок от настъпването на обстоятелствата.
· Сроковете за плащане на данъка са както следва:

1. за първо тримесечие – до 31 януари ;

2. за второ тримесечие – до 30 април ;

3.   за трето тримесечие – до 31 юли ;

            4.   за четвърто тримесечие – до 31 октомври
Когато възникне задължение за внасяне на данъка през течение на годината, дължимата част за текущото тримесечие се внася в 7-дневен срок от датата на подаване на декларацията. 

Патентният данък се внася в приход на:

· в приход на общината, на територията на която се намира обектът, в който се извършва патентната дейност

· общината, където е постоянният адрес на физическото лице, включително едноличния търговец – когато дейността не се извършва в обект или не се извършва от постоянно място

· общината, където е постоянният адрес на пълномощника, когато декларацията се подава от пълномощник на чуждестранно физическо лице 

За подаване на декларация извън законоустановения срок се налагат санкции до 500 лв. глоба за физическите лица или имуществена санкция за едноличните търговци.

За непосочване или невярно посочване на данни или обстоятелства, водещи до определяне на данъка в по-малък размер или до освобождаване от данък се налага глоба до 1000 лв. за физическите лица или имуществена санкция за едноличните търговци.

Размерите на патентните данъци за 2012г. са същите както са били и през 2011г.

      9. Декларация за облагане с туристически данък.     

· Декларацията се подава в срок до 30 януари на всяка година за облагане с туристически данък за предходната календарна година. Данъчно задължени са лицата предлагащи нощувки.
·  Данъка се внася от данъчно задължените лица до 15 – о число на месеца, следващ месеца , през който а предоставени нощувките..
10. Декларация за придобиване на куче. 

Декларацията се подава в Центъра за информационно и административно обслужване на гражданите”, в сградата на общинска администрация Златоград в тримесечен срок от придобиване на куче. Дължимият данък е годишен в размер на 10 лв.

Таксата се заплаща ежегодно до 31 март на съответната година или в едномесечен срок от датата на придобиване на кучето, когато то е придобито след 31 март. За кучета, придобити през текущата година, таксата се дължи в размер една дванадесета от годишния й размер за всеки месец до края на годината, включително за месеца на придобиването.

· При неподаване на декларация на виновните лица се налага глоба в размер от 20 до 200 лв., а на юридическите лица и едноличните търговци - имуществена санкция в размер от 100 до 500 лв.

· Който декларира неверни данни и обстоятелства, водещи до намаляване или освобождаване от такса, се наказва с глоба от 50 до 200 лв., а юридическите лица и едноличните търговци - с имуществена санкция в размер от 100 до 500 лв.

       II. Събирането на местни данъци и такси става по следните начини:
 А.Касово .

· Плащането на местните данъци и такси  в община Златоград става на каса в Центъра за информационно и административно обслужване на гражданите,  в рамките на установеното работно време от 8.30 до 12.00 и от 13.00 до 17.30 часа.

      Б. По банков път. 

· Задълженията за местни данъци и такси към община Златоград могат да се платят по банков път при:

„Банка ДСК” ЕАД Златоград
                 Община Златоград
                 IBAN  BG68STSA93008432230400

                       BIC НА БАНКАТА:   STSABGSF
· При плащане по банков път в платежното нареждане задължително трябва да се попълни код за вид плащане за конкретния вид данък или такса. Кодовете са:

                  - данък върху недвижимите имоти и лихви върху него           44 21 00

                  - данък върху наследствата и лихви върху него                        44 22 00

                  - данък върху превозните средства и лихви върху него           44 23 00

                  -такса за битови отпадъци и лихви върху нея                            44 24 00

                  - данък при придобиване на имущества по дарения и              44 25 00

                  възмезден начин и лихви върху него.

                  - патентен данък и лихви върху него                                            44 14 00

                  - туристически данък и лихви върху него                                   44 28 00

                  - наказателни постановления                                                         44 65 00
      В. Чрез пощенски запис.

· Плащането на местните данъци и такси може да става и чрез пощенски запис по сметка на община Златоград, посочена по-горе.    



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

